Dokelž k wólbam wjesnjanosty 12. junija w Njebjelčanskej gmejnje wjesnjanosta Tomaš Čornak (CDU) hižo njekandiduje, změja tam na kóždy pad naslědnika. Za to maja jeničkeho kandidata.
Miłoćicy (SN/MWj). Hdyž André Bulank doma w Miłoćicach na swojej zahrodźe sedźi, móže tak prawje wodychnyć. Po 12. juniju snano tak wjele składnosće k tomu njezměje. Jako njewotwisny kandidat je wón jenički, kiž so k wólbam wjesnjanosty Njebjelčanskeje gmejny staji. 48lětny nan dźowki chcyše spočatnje jenož alternatiwa k móžnym dalšim kandidatam być, wo kotrychž bě w gmejnje rěč. Nětko pak ma dobre šansy, sam na čoło komuny stupić.
slv_Latn szl_Latn